सामग्री: मेलबोर्न में गुरुवार को खेले गए पहले सेमीफ़ाइनल में सरीना ने चौथी वरीयता प्राप्त और ओलंपिक चैंपियन एलेना देमेंतिएवा को सीधे
                  सेटों में 6-3 6-4 से हराया. 
               

वहीं दूसरे सेमीफ़ाइनल में तीसरी वरीयता प्राप्त रूस की दिनारा सफ़ीना ने सातवीं वरीयता प्राप्त वेरा स्वानारेवा को 6-3 7-6 (7-4)
                  से हराया. 
               


सेमी फ़ाइनल जीतने के बाद विलियम्स ने कहा, ''मैं शांत थी. मैं फ़ाइनल खेलने के लिए बहुत उत्साहित थी और मुझे इस बात की परवाह
                  नहीं थी कि मैं किसके ख़िलाफ़ खेल रही हूँ."
               

उन्होंने कहा कि इस जीत से वो बहुत ख़ुश है और उनकी मेहनत रंग ला रही है. सरीना विलियम्स चौथी बार ऑस्ट्रेलियन ओपन जीतने के लिए
                  खेलेंगी. 
               

मैच

सेमीफ़ाइनल मैच के पहले तीन गेम बराबर रहे और विलियम्स ने एलेना देमेंतिएवा की सर्विस तोड़ने से पहले दो ब्रेक प्वाइंट बचाए. 
                  
               




अपनी सर्विस के दौरान एलेना देमेंतिएवा काफ़ी सहज दिख रही थीं. लेकिन सरीना ने भी धीरे-धीरे अपने खेल में सुधार किया. 

मैच के दूसरे सेट में दोनों खिलाड़ियों ने आक्रामक खेल दिखाते हुए सेट जीतने की कोशिश की. 

इस सेट में दमदार खेल दिखाते हुए देमेंतिएवा ने 3-0 की बढ़त ले ली लेकिन उनकी एक ग़लती ने सरीना को मैच पर पकड़ बनाने का मौक़ा
                  दे दिया. 
               

एलेना देमेंतिएवा की लगातार ग़लतियों ने मैच सरीना विलियम्स की झोली में डाल दिया.

\nपिछली सामग्री को संक्षेप में निम्नानुसार किया जा सकता है:
ऑस्ट्रेलियन ओपन में महिलाओं के सिंगल्स के फ़ाइनल में सरीना विलियम्स का मुक़ाबला दिनारा सफ़ीना से होगा.